**รายงานการประชุมคณะกรรมการประจำคณะวิศวกรรมศาสตร์**

**ครั้งที่ 14-23/2562**

**วันพฤหัสบดีที่ 26 ธันวาคม 2562**

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์**

**--------------------------------------**

**ผู้มาประชุม**

1. รศ.รัชพล สันติวรากร คณบดี ประธาน
2. รศ.จีรนุช เสงี่ยมศักดิ์ รองคณบดีฝ่ายวิจัยและวิเทศสัมพันธ์
3. ผศ.คมกฤช ปิติฤกษ์ รองคณบดีฝ่ายแผนยุทธศาสตร์

และพัฒนาองค์กร

1. รศ.ณัฐพงษ์ อารีมิตร รองคณบดีฝ่ายวิชาการ
2. รศ.สมชาย ชวนอุดม หัวหน้าสาขาวิชาวิศวกรรมเกษตร
3. รศ.พิเชษฐ เชี่ยวธนะกุล หัวหน้าสาขาวิชาวิศวกรรมคอมพิวเตอร์
4. รศ.วินัย ศรีอำพร กรรมการผู้ทรงคุณวุฒิ
5. รศ.ธนากร วงศ์วัฒนาเสถียร กรรมการ
6. นายทองปาน สุนทรารักษ์ ผู้อำนวยการกองบริหารงานคณะวิศวกรรมศาสตร์ กรรมการและเลขานุการ

**ผู้เข้าร่วมประชุม**

1. ผศ.ภาณุพงษ์ วันจันทึก ผู้ช่วยคณบดีฝ่ายบริการวิชาการและถ่ายทอดเทคโนโลยี
2. ผศ.รัตมณี นันทสาร ผู้ช่วยคณบดีฝ่ายบริหาร
3. ผศ.สุขอังคณา แถลงกัณฑ์ หัวหน้าสาขาวิชาวิศวกรรมอุตสาหการ
4. รศ.สุรสิทธิ์ ปิยะศิลป์ หัวหน้าสาขาวิชาวิศวกรรมเครื่องกล
5. ผศ.ธัญลักษณ์ ราษฎร์ภักดี หัวหน้าสาขาวิชาวิศวกรรมสิ่งแวดล้อม
6. รศ.สุธาสินี เนรมิตตกพงศ์ หัวหน้าสาขาวิชาวิศวกรรมเคมี
7. น.ส.อารีย์วรรณ ละม้ายพันธ์ ผู้ช่วยเลขานุการ
8. นายภาณุพงศ์ ต.ประเสริฐ ผู้ช่วยเลขานุการ

**ผู้ไม่มาประชุมเนื่องจากติดภารกิจอื่น**

1. ผศ.พนมชัย วีระยุทธศิลป์ รองคณบดีฝ่ายบริหาร

**เริ่มประชุมเวลา 11.30** น.

เมื่อครบองค์ประชุมแล้ว ประธานได้กล่าวเปิดการประชุม และดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

**1.1 ผลการดำเนินการ Lunch Talk และ Publication Clinic ในวันศุกร์ที่ 20 ธันวาคม 2562**

รองคณบดีฝ่ายวิจัยและวิเทศสัมพันธ์ได้แจ้งที่ประชุมว่า ตามที่ฝ่ายวิจัยและวิเทศสัมพันธ์ได้ดำเนินการจัด Lunch Talk เรื่อง การจัดสรรทุนวิจัยของประเทศ ผ่าน กองทุน ววน. และ Publication Clinic สำหรับโครงการส่งทุน ววน. เมื่อวันศุกร์ที่ 20 ธันวาคม 2562 จึงได้รวบรวมสรุปผลการดำเนินการ จากแบบสอบถามของผู้เข้าร่วมโครงการดังกล่าวข้างต้น จำแนกตามแต่ละข้อคำถาม จึงแจ้งที่ประชุมเพื่อโปรดทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.2 รายงานผลการดำเนินงานของวารสาร EASR**

รองคณบดีฝ่ายวิจัยและวิเทศสัมพันธ์ได้แจ้งที่ประชุมว่า ในการเผยแพร่วารสาร Engineering and Applied Science Research (EASR) Vol. 46 No.4 ปี 2019 คณะฯ ตีพิมพ์บทความต่างชาติ จำนวน 8 บทความ บทความคนไทย จำนวน 2 บทความ รวม 10 บทความ ทั้งนี้ สถานะของวารสาร ณ ปัจจุบัน (ข้อมูล 13 ธ.ค. 62) บทความ Submit จำนวน 325 บทความ บทความอยู่ระหว่างการ Review จำนวน 28 บทความ บทความ Accept และรอตีพิมพ์ จำนวน 42 บทความ และบทความ Reject จำนวน 255 บทความ (Reject ก่อนรีวิว 226 บทความ และ Reject หลังรีวิว 29 บทความ) จึงแจ้งที่ประชุมเพื่อโปรดทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.3 เปรียบเทียบประกาศหลักเกณฑ์การให้ทุนเพื่อเข้าร่วมการนำเสนอผลงานวิจัยฯ ในการประชุมวิชาการนานาชาติ ของ มข.**

รองคณบดีฝ่ายวิจัยและวิเทศสัมพันธ์ได้แจ้งที่ประชุมถึงบทสรุปการเปรียบเทียบประกาศ มหาวิทยาลัยขอนแก่น (ฉบับที่ 2531/2561) เรื่อง หลักเกณฑ์การให้ทุนเพื่อเข้าร่วมการนำเสนอผลงานวิจัย ผลงานทางวิชาการ การแสดงผลงานทางศิลปะ การออกแบบสถาปัตยกรรม นวัตกรรม และสิ่งประดิษฐ์ ในการประชุมวิชาการนานาชาติในต่างประเทศ (ประกาศฉบับเดิม) กับ ประกาศมหาวิทยาลัยขอนแก่น (ฉบับที่ 2223/2562) เรื่อง หลักเกณฑ์การให้ทุนเพื่อเข้าร่วมการนำเสนอผลงานวิจัย ผลงานทางวิชาการ การแสดงผลงานทางศิลปะ การออกแบบสถาปัตยกรรม นวัตกรรม และสิ่งประดิษฐ์ ในการประชุมวิชาการนานาชาติในต่างประเทศ (ประกาศฉบับใหม่) เพื่อแสดงให้เห็นถึงข้อแตกต่างที่เปลี่ยนแปลงไปของประกาศฉบับปรับปรุง ทั้งนี้ ฝ่ายวิจัยและวิเทศสัมพันธ์จะประชาสัมพันธ์ให้คณาจารย์ภายในคณะฯ รับทราบต่อไป ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.4 สรุปผลการประเมินการสอนรายบุคคล**

ประธานได้แจ้งที่ประชุมถึงผลการประเมินการสอน เพื่อประกอบการขอตำแหน่งทางวิชาการ ราย นางสาวศิโรรัตน์ พัฒนไพโรจน์ พนักงานมหาวิทยาลัย ประเภทวิชาการ ตำแหน่งอาจารย์ มีความประสงค์ขอกำหนดตำแหน่งทางวิชาการเป็น ผู้ช่วยศาสตราจารย์ ซึ่งคณะกรรมการประเมินผลการสอนได้ส่งผลการประเมินเรียบร้อยแล้ว โดยผลการประเมินเป็นไปตามหลักเกณฑ์ที่สถาบันกำหนด จึงแจ้งที่ประชุมเพื่อรับทราบ

**ที่ประชุมรับทราบ**

**1.5 จำนวนผู้สมัครเข้าศึกษาในมหาวิทยาลัยขอนแก่น ระบบ TCAS รอบที่ 1 ปีการศึกษา 2563**

รองคณบดีฝ่ายวิชาการได้แจ้งที่ประชุมถึงข้อมูลเชิงสถิติของการรับเข้าศึกษาในมหาวิทยาลัยขอนแก่น ระบบ TCAS รอบที่ 1 ปีการศึกษา 2563 จำแนกตามหลักสูตร โครงการ จำนวนรับตามแผน จำนวนผู้สมัคร และจำนวนผู้ชำระเงิน ทั้งนี้ ข้อมูลยังไม่ครบถ้วนทุกโครงการ เนื่องจากมีผู้สมัครผ่านโครงการของมหาวิทยาลัยขอนแก่น อีกจำนวน 3 โครงการ ได้แก่ 1) โครงการผู้มีคุณธรรม จริยธรรม 2) โครงการ สอวน. และ 3) โครงการ วมว. ดังรายละเอียดตามเอกสารประกอบวาระการประชุม

**ที่ประชุมรับทราบ**

**ระเบียบวาระที่ 2 รับรองรายงานการประชุมคณะกรรมการประจำคณะฯ ครั้งที่ 13-22/2562 เมื่อวันพฤหัสบดีที่ 12 ธันวาคม 2562**

ที่ประชุมมีมติรับรองรายงานการประชุมคณะกรรมการประจำคณะฯ ครั้งที่ 13-22/2562 โดยไม่มีการแก้ไข

**3.1 สรุปวาระสืบเนื่อง**

ประธานได้แจ้งที่ประชุมถึงสรุปวาระสืบเนื่อง จำนวน 2 เรื่อง คือ 1) การศึกษาแนวทางในการกำหนดหลักเกณฑ์การเบิกจ่ายค่าสอนเกินภาระงานสอน ซึ่งในวันที่ 9 มกราคม 2563 เวลา 12.00 น. ฝ่ายวิชาการจะดำเนินการจัดทำประชาพิจารณ์หลักเกณฑ์การเบิกจ่ายค่าสอนเกินภาระงานสอน ในลักษณะโครงการ Lunch Talk จึงขอเรียนเชิญทุกท่านเข้าร่วมงานดังกล่าวข้างต้นด้วย และ 2) แบบการก่อสร้างโรงอาหารคณะวิศวกรรมศาสตร์ (คาเฟ่) ซึ่งขณะนี้กำลังอยู่ในระหว่างการดำเนินการ จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**ระเบียบวาระที่ 4 เรื่องค้างพิจารณา - ไม่มี -**

**ระเบียบวาระที่ 5 เรื่องเสนอเพื่อพิจารณา**

**5.1 เสนอรายชื่อผู้มีคุณสมบัติดำรงตำแหน่งกรรมการประจำบัณฑิตวิทยาลัย ประเภทผู้ทรงคุณวุฒิ**

ประธานได้เสนอต่อที่ประชุมว่า ตามคำสั่งมหาวิทยาลัยขอนแก่นที่ 383/2561 ลงวันที่ 15 มกราคม 2561 มหาวิทยาลัยได้แต่งตั้งคณะกรรมการประจำบัณฑิตวิทยาลัย (ประเภทผู้แทนหัวหน้าสาขา และประเภทผู้ทรงคุณวุฒิ) โดยกรรมการดังกล่าวจะครบกำหนดวาระดำรงตำแหน่ง 2 ปี (วาระที่ 2) ในวันที่ 13 มกราคม 2563 ดังนั้น เพื่อให้เป็นไป ตามข้อ 5 แห่งข้อบังคับมหาวิทยาลัยขอนแก่น ว่าด้วย คณะกรรมการประจำคณะ วิทยาลัย หรือส่วนงานที่เรียกชื่ออย่างอื่นที่มีฐานะเทียบเท่าคณะ วิทยาลัย พ.ศ.2558 กองบริหารงานบัณฑิตวิทยาลัย จึงขอให้คณะฯ พิจารณาเสนอชื่อกรรมการประจำบัณฑิตวิทยาลัย ประเภทผู้ทรงคุณวุฒิ จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบให้เสนอชื่อดังนี้**

1. **กลุ่มสาขาวิทยาศาสตร์และเทคโนโลยี**

**ศาสตราจารย์สุจินต์ บุรีรัตน์ สังกัดคณะวิศวกรรมศาสตร์**

1. **กลุ่มสาขาวิทยาศาสตร์สุขภาพ**

**รองศาสตราจารย์วิชัย อึงพินิจพงศ์ สังกัดคณะเทคนิคการแพทย์**

1. **กลุ่มสาขามนุษยศาสตร์และสังคมศาสตร์**

**รองศาสตราจารย์กนกอร สมปราชญ์ สังกัดคณะศึกษาศาสตร์**

**ทั้งนี้ ให้รองคณบดีฝ่ายแผนยุทธศาสตร์และพัฒนาองค์กรดำเนินการต่อไป**

**5.2 เปลี่ยนแปลงระดับคะแนน ระดับปริญญาตรี**

วาระลับ

**5.3 นักศึกษาสำเร็จการศึกษา ระดับปริญญาตรี**

รองคณบดีฝ่ายวิชาการได้เสนอต่อที่ประชุมว่า ด้วยมีนักศึกษาของคณะวิศวกรรมศาสตร์ ได้เรียนครบหลักสูตรวิศวกรรมศาสตรบัณฑิต (วศ.บ.) ประจำปีการศึกษา 2562 ภาคการศึกษาต้น จำนวน 28 คน ได้ผ่านความเห็นชอบจากคณะกรรมการวิชาการประจำคณะฯ คราวประชุมครั้งที่ 11-20/2562 เมื่อวันที่ 19 ธันวาคม 2562 ดังนี้

**• ภาคการศึกษาต้น**

1. สาขาวิชาวิศวกรรมเกษตร (กลุ่มวิชาชีพวิศวกรรมเครื่องจักรกลเกษตร) จำนวน 2 คน

2. สาขาวิชาวิศวกรรมเกษตร (กลุ่มวิชาชีพวิศวกรรมทรัพยากรน้ำ) จำนวน 2 คน

3. สาขาวิชาวิศวกรรมคอมพิวเตอร์ จำนวน 2 คน

4. สาขาวิชาวิศวกรรมเคมี (ม.6) จำนวน 2 คน

5. สาขาวิชาวิศวกรรมเครื่องกล (โครงการพิเศษ ม.6) จำนวน 1 คน

6. สาขาวิชาวิศวกรรมไฟฟ้า วิชาเอกไฟฟ้ากำลัง (โครงการพิเศษ) จำนวน 3 คน

7. สาขาวิชาวิศวกรรมไฟฟ้า วิชาเอกไฟฟ้ากำลัง จำนวน 2 คน

8. สาขาวิชาวิศวกรรมไฟฟ้า วิชาเอกไฟฟ้าสื่อสาร จำนวน 1 คน

9. สาขาวิชาวิศวกรรมโยธา จำนวน 6 คน

10. สาขาวิชาวิศวกรรมโยธา (ม.6) จำนวน 6 คน

11. สาขาวิชาวิศวกรรมอุตสาหการ จำนวน 1 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบนักศึกษาสำเร็จการศึกษา ระดับปริญญาตรี จำนวน 28 คน และให้รองคณบดีฝ่ายวิชาการดำเนินการต่อไป**

**5.4 นักศึกษาขอย้ายหลักสูตร ระดับปริญญาตรี**

รองคณบดีฝ่ายวิชาการได้เสนอต่อที่ประชุมว่า ด้วยมีนักศึกษาระดับปริญญาตรี ได้ยื่นข้อร้องเรียนในการขอย้ายหลักสูตร ประจำภาคการศึกษาปลาย ปีการศึกษา 2562 จำนวน 2 คน หลักสูตรวิศวกรรมเครื่องกลพิจารณาเห็นชอบการขอย้ายเข้า จำนวน 1 คน โดยผ่านความเห็นชอบจากคณะกรรมการวิชาการประจำคณะวิศวกรรมศาสตร์ คราวประชุมครั้งที่ 11-20/2562 เมื่อวันที่ 19 ธันวาคม 2562 จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบนักศึกษาขอย้ายหลักสูตรระดับปริญญาตรี ประจำภาคการศึกษาปลาย ปีการศึกษา 2562 จำนวน 1 คน และให้รองคณบดีฝ่ายวิชาการดำเนินการต่อไป**

**5.5 รับบุคคลเข้าศึกษาต่อในระดับบัณฑิตศึกษาตลอดปี**

รองคณบดีฝ่ายวิชาการได้เสนอต่อที่ประชุมว่า ด้วยมีบุคคลแจ้งความประสงค์จะขอเข้าศึกษาในคณะฯ ประจำภาคการศึกษาปลาย ปีการศึกษา 2562 จำนวน 1 คน คือ นายวันจักร พงษ์สมัครไทย หลักสูตรปรัชญาดุษฎีบัณฑิต สาขาวิชาวิศวกรรมชีวการแพทย์ แบบ 2.1 ภาคปกติ โดยมี รองศาสตราจารย์สุรสิทธิ์ ปิยะศิลป์ รับเป็นอาจารย์ที่ปรึกษาวิทยานิพนธ์ ซึ่งผ่านความเห็นชอบจากคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 7-12/2562 เมื่อวันที่ 24 ธันวาคม 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบรับบุคคลเข้าศึกษาต่อในระดับบัณฑิตศึกษาตลอดปี หลักสูตรปรัชญาดุษฎีบัณฑิต สาขาวิชาวิศวกรรมชีวการแพทย์ แบบ 2.1 ภาคปกติ จำนวน 1 คน และให้รองคณบดีฝ่ายวิชาการดำเนินการต่อไป**

**5.6 นักศึกษาขอเทียบโอนรายวิชาและค่าคะแนนของรายวิชา ระดับบัณฑิตศึกษา**

รองคณบดีฝ่ายวิชาการได้เสนอต่อที่ประชุมว่า ด้วยในภาคการศึกษาปลาย ปีการศึกษา 2562 ได้มีนักศึกษาระดับบัณฑิตศึกษายื่นคำร้องขอเทียบโอนรายวิชาและค่าคะแนนของรายวิชาระดับบัณฑิตศึกษา จำนวน 1 คน คือ นางสาวชุลีรัตน์ พรมเหลา รหัสประจำตัว 627040042-3 นักศึกษาระดับปริญญาเอก แบบ 1.1 สาขาวิชาวิศวกรรมสิ่งแวดล้อม ขอเทียบโอนรายวิชา 5 รายวิชา รวมจำนวน 9 หน่วยกิต โดยผ่านความเห็นชอบจากคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 7-12/2562 เมื่อวันที่ 24 ธันวาคม 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบนักศึกษาขอเทียบโอนรายวิชาและค่าคะแนนของรายวิชา ระดับบัณฑิตศึกษา จำนวน 1 คน และให้รองคณบดีฝ่ายวิชาการดำเนินการต่อไป**

**5.7 นักศึกษาสำเร็จการศึกษา ระดับบัณฑิตศึกษา**

รองคณบดีฝ่ายวิชาการได้เสนอต่อที่ประชุมว่า ด้วยมีนักศึกษาระดับบัณฑิตศึกษา คณะวิศวกรรมศาสตร์ ได้เรียนครบหลักสูตร ประจำภาคการศึกษาต้น ปีการศึกษา 2562 จำนวน 5 คน และภาคการศึกษาปลาย ปีการศึกษา 2562 จำนวน 1 คน ซึ่งได้ผ่านการตรวจสอบความถูกต้องจากสาขาวิชาที่สังกัดและได้ผ่านความเห็นชอบจากคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 7-12/2562 เมื่อวันที่ 24 ธันวาคม 2562 เรียบร้อยแล้ว โดยมีรายละเอียดดังนี้

**ภาคการศึกษาต้น ปีการศึกษา 2562**

**• หลักสูตรวิศวกรรมศาสตรมหาบัณฑิต (วศ.ม.)**

1. สาขาวิชาวิศวกรรมโยธา แผน ก แบบ ก 2 จำนวน 1 คน

2. สาขาวิชาวิศวกรรมไฟฟ้า แผน ก แบบ ก 1 จำนวน 2 คน

3. สาขาวิชาวิศวกรรมเกษตร แผน ก แบบ ก 2 จำนวน 2 คน

**ภาคการศึกษาปลาย ปีการศึกษา 2562**

**• หลักสูตรปรัชญาดุษฎีบัณฑิต (ปร.ด.)**

1. สาขาวิชาวิศวกรรมคอมพิวเตอร์ แบบ 1.1 จำนวน 1 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบนักศึกษาสำเร็จการศึกษา ระดับบัณฑิตศึกษา จำนวน 6 คน และให้รองคณบดีฝ่ายวิชาการดำเนินการต่อไป**

**5.8 การปรับปรุงหลักสูตรระดับบัณฑิตศึกษา (ประเภทปรับปรุงเล็กน้อย)**

รองคณบดีฝ่ายวิชาการได้เสนอต่อที่ประชุมว่า ด้วยหลักสูตรปรัชญาดุษฎีบัณฑิต สาขาวิชาวิศวกรรมสิ่งแวดล้อม (หลักสูตรปรับปรุง พ.ศ. 2560) และหลักสูตรวิศวกรรมศาสตรมหาบัณฑิต สาขาวิชาวิศวกรรมสิ่งแวดล้อม (หลักสูตรปรับปรุง พ.ศ. 2560) มีความประสงค์ขอปรับปรุงแก้ไขหลักสูตร (ประเภทปรับปรุงเล็กน้อย) กรณีเปลี่ยนแปลงอาจารย์ผู้รับผิดชอบหลักสูตร ทั้งนี้ ได้ผ่านความเห็นชอบจากคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 7-12/2562 เมื่อวันที่ 24 ธันวาคม 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบปรับปรุงหลักสูตร (ประเภทปรับปรุงเล็กน้อย) กรณี เปลี่ยนแปลงอาจารย์ผู้รับผิดชอบหลักสูตร จำนวน 2 หลักสูตร และให้รองคณบดีฝ่ายวิชาการดำเนินการต่อไป**

**5.9 การขอคืนสถานภาพเป็นนักศึกษา**

รองคณบดีฝ่ายวิชาการได้เสนอต่อที่ประชุมว่า ด้วย นางสาวสลิล สังคนนท์ รหัสประจำตัว 545040082-2 นักศึกษาระดับปริญญาโท สาขาวิชาวิศวกรรมอุตสาหการ ได้ยื่นความประสงค์ขอกลับเข้าเป็นนักศึกษาในภาคการศึกษาปลาย ปีการศึกษา 2562 เพื่อดำเนินการยื่นคำร้องขอสำเร็จการศึกษา ในการนี้ คณะกรรมการบัณฑิตศึกษา คราวประชุมครั้งที่ 7-12/2562 วันที่ 24 ธันวาคม 2562 มีมติให้สอบถามข้อมูลเพิ่มเติมจากอาจารย์ที่ปรึกษาวิทยานิพนธ์ และนักศึกษา เพื่อดำเนินการรวบรวมข้อมูลและส่งให้คณะกรรมการประจำคณะฯ ในคราวประชุมครั้งที่ 14-23/2562 พิจารณาการขอคืนสถานภาพเป็นนักศึกษาต่อไป จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติให้นำส่งบัณฑิตวิทยาลัยพิจารณาการขอคืนสถานภาพเป็นนักศึกษา ราย นางสาวสลิล สังคนนท์ และให้รองคณบดีฝ่ายวิชาการดำเนินการต่อไป**

**5.10 พิจารณาความสนใจในการดำเนินกิจกรรมความร่วมมือทางวิชาการร่วมกับ Singapore Institute of Technology (SIT) ประเทศสิงคโปร์**

รองคณบดีฝ่ายวิจัยและวิเทศสัมพันธ์ได้เสนอต่อที่ประชุมว่า ด้วยมหาวิทยาลัยขอนแก่น กับ Singapore Institute of Technology (SIT) สาธารณรัฐสิงคโปร์ จะดำเนินการจัดทำบันทึกความเข้าใจ (MOU) ระดับมหาวิทยาลัยนำโดยคณะวิทยาศาสตร์ นั้น เพื่อให้บังเกิดผลดีต่อคณะฯ ฝ่ายวิจัยและวิเทศสัมพันธ์ จึงขอเสนอความน่าสนใจในการดำเนินกิจกรรมความร่วมมือทางวิชาการร่วมกับ Singapore Institute of Technology (SIT) โดยชี้แจงถึงข้อมูลพื้นฐาน ประโยชน์และกิจกรรมความร่วมมือทางวิชาการที่คณะฯ จะได้รับและร่วมดำเนินการต่อไป จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบในการดำเนินกิจกรรมความร่วมมือทางวิชาการร่วมกับ Singapore Institute of Technology (SIT) สาธารณรัฐสิงคโปร์ และให้รองคณบดีฝ่ายวิจัยและวิเทศสัมพันธ์ดำเนินการต่อไป**

**5.11 กำหนดวันจัดงานประชุมวิชาการนานาชาติ KKU-IENC 2021**

รองคณบดีฝ่ายวิจัยและวิเทศสัมพันธ์ได้เสนอต่อที่ประชุมว่า ด้วยคณะฯ จะดำเนินการจัดงานประชุมวิชาการนานาชาติ KKU-IENC 2021 ฝ่ายวิจัยและวิเทศสัมพันธ์จึงขอเสนอให้ที่ประชุมพิจารณาช่วงเวลาในการดำเนินการจัดงานประชุมวิชาการนานาชาติ KKU-IENC 2021 เพื่อฝ่ายดำเนินการงานประชุมวิชาการนานาชาติ KKU-IENC 2021 จะได้ดำเนินการในส่วนที่เกี่ยวข้องต่อไป โดยพิจารณาจาก 2 ช่วงเวลา ดังนี้

1. ระหว่างวันที่ 13 – 15 มกราคม 2564

2. ระหว่างวันที่ 20 – 22 มกราคม 2564

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบกำหนดวันจัดงานประชุมวิชาการนานาชาติ KKU-IENC 2021ระหว่างวันที่ 20 – 22 มกราคม 2564 และให้รองคณบดีฝ่ายวิจัยและวิเทศสัมพันธ์ดำเนินการต่อไป**

**5.12 พนักงานมหาวิทยาลัยขอกำหนดตำแหน่งสูงขึ้น**

รองคณบดีฝ่ายแผนยุทธศาสตร์และพัฒนาองค์กรได้เสนอต่อที่ประชุมว่า ด้วย นางสาวจตุพร พิทักษ์พลรัตน์ พนักงานมหาวิทยาลัย ตำแหน่งเจ้าหน้าที่บริหารงานทั่วไป ระดับปฏิบัติการ ขอกำหนดตำแหน่งสูงขึ้นเป็นระดับชำนาญการ โดยผ่านการตรวจสอบและกลั่นกรองจากที่ประชุมคณะกรรมการกลั่นกรองผลงานการขอกำหนดตำแหน่งสูงขึ้นของข้าราชการพลเรือนในสถาบันอุดมศึกษาและพนักงานมหาวิทยาลัย ในคราวประชุมครั้งที่ 1/2562 เมื่อวันที่ 8 ตุลาคม 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบพนักงานมหาวิทยาลัยขอกำหนดตำแหน่งสูงขึ้น ราย นางสาวจตุพร พิทักษ์พลรัตน์ และให้รองคณบดีฝ่ายแผนยุทธศาสตร์และพัฒนาองค์กรดำเนินการต่อไป**

**5.13 รายงานผลการสรรหากรรมการประจำคณะวิศวกรรมศาสตร์ ประเภทผู้ทรงคุณวุฒิ**

รองคณบดีฝ่ายแผนยุทธศาสตร์และพัฒนาองค์กรได้เสนอต่อที่ประชุมว่า ตามคำสั่ง คณะวิศวกรรมศาสตร์ มหาวิทยาลัยขอนแก่น ที่ 974/2562 ลงวันที่ 6 ธันวาคม 2562 ได้แต่งตั้งคณะกรรมการสรรหากรรมการประจำ คณะวิศวกรรมศาสตร์ ประเภทผู้แทนหัวหน้าสาขาและ ประเภทผู้ทรงคุณวุฒิ นั้น บัดนี้ คณะกรรมการสรรหาฯ ได้ดำเนินการสรรหากรรมการประจำ คณะวิศวกรรมศาสตร์ ประเภทผู้ทรงคุณวุฒิ โดยกำหนดให้ผู้มีสิทธิ์เสนอชื่อผู้ทรงคุณวุฒิ จำนวนไม่เกิน 3 ชื่อ โดยวิธีออนไลน์ (online) เมื่อวันที่ 25 ธันวาคม 2562 ระหว่างเวลา 09.00-15.00 น. และนับคะแนนในวันเดียวกัน ผลปรากฏเป็นดังนี้

อันดับที่ 1 รองศาสตราจารย์ธนากร วงศ์วัฒนาเสถียร สาขาวิชาวิศวกรรมเครืองกล (12 คะแนน)

อันดับที่ 2 อาจารย์วาธิส ลีลาภัทร สาขาวิชาวิศวกรรมคอมพิวเตอร์ (10 คะแนน)

อันดับที่ 3 รองศาสตราจารย์สมโภชน์ สุดาจันทร์ สาขาวิชาวิศวกรรมเกษตร (9 คะแนน)

จำนวนผู้ใช้สิทธิ์ฯ 58 คน จากจำนวนผู้มีสิทธิ์ 142 คน (คิดเป็น 40.85%)

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้รองคณบดีฝ่ายแผนยุทธศาสตร์และพัฒนาองค์กรดำเนินการต่อไป**

**5.14 ผลการลงคะแนนเลือก EN-KKU New Branding จากระบบ Digital Vote**

รองคณบดีฝ่ายวิจัยและวิเทศสัมพันธ์ได้เสนอต่อที่ประชุมว่า ด้วยฝ่ายวิจัยและวิเทศสัมพันธ์ได้ดำเนินการเปิดโอกาสให้บุคลากรคณะฯ ร่วมลงคะแนนเลือก EN-KKU New Branding จำนวนทั้งสิ้น 6 แบบ โดยระบบ Digital Vote บัดนี้ ได้ครบกำหนดระยะเวลาในการลงคะแนนแล้ว ผลปรากฏว่า แบบที่ 5 และแบบที่ 6 ได้รับการลงคะแนนสูงสุดซึ่งเป็นจำนวนร้อยละ 35.1 เท่ากัน จึงเสนอที่ประชุมเพื่อพิจารณาเลือก EN-KKU New Branding (แบบที่ 5 และแบบที่ 6) ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบแบบที่ 6 เป็น EN-KKU Branding โดยมีข้อเสนอแนะให้ปรับพื้นหลังเป็นสีขาว (โปร่งแสง) และแก้ไขข้อความ KHON KAEN UNIVERSITY ให้ชัดเจนเพิ่มมากยิ่งขึ้น ทั้งนี้ ให้รองคณบดีฝ่ายวิจัยและวิเทศสัมพันธ์ดำเนินการต่อไป**

**ระเบียบวาระที่ 6 เรื่องจรรยาบรรณและธรรมาภิบาล - ไม่มี -**

**ระเบียบวาระที่ 7 เรื่องติดตามผลการดำเนินงานตามยุทธศาสตร์และการพัฒนาระบบคุณภาพ**

**7.1 ตัวชี้วัดคณะวิศวกรรมศาสตร์**

ประธานได้เสนอต่อที่ประชุมว่า ด้วยคณะฯ ได้กำหนดตัวชี้วัดคณะวิศวกรรมศาสตร์ของแต่ละฝ่าย (รองคณบดี/ผู้ช่วยคณบดี) โดยมีตัวชี้วัด OKRs ตัวชี้วัดระดับกลยุทธ์ และตัวชี้วัดระดับกระบวนการ เพื่อใช้เป็นหลักในการบริหารจัดการคณะฯ รวมทั้งสิ้นจำนวน 289 ตัวชี้วัด (ระดับกระบวนการ) จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติให้นำตัวชี้วัดคณะวิศวกรรมศาสตร์เข้าหารือในคราวประชุมครั้งถัดไป หลังจากที่ประชุมได้ศึกษาในรายละเอียดเรียบร้อยแล้ว**

**ระเบียบวาระที่ 8 เรื่องอื่น ๆ**

**8.1 การประเมินผลการปฏิบัติตามบทบาทหน้าที่ของผู้บริหาร คณะกรรมการ ผู้เข้าร่วมประชุม และฝ่ายเลขานุการ ในการประชุมคณะกรรมการประจำคณะฯ**

ประธานได้แจ้งที่ประชุมถึงการดำเนินการจัดส่งแบบประเมินผลการปฏิบัติตามบทบาทหน้าที่ของผู้บริหาร คณะกรรมการ ผู้เข้าร่วมประชุม และฝ่ายเลขานุการ ในการประชุมคณะกรรมการประจำคณะฯ โดยวิธีออนไลน์ (Online) ถึงกรรมการและผู้เข้าร่วมประชุม จึงขอให้ทุกท่าน (ผู้ที่ยังไม่ได้ดำเนินการตอบแบบสอบถาม) ประเมินผลการปฏิบัติตามบทบาทหน้าที่ของผู้บริหาร คณะกรรมการ ผู้เข้าร่วมประชุม และฝ่ายเลขานุการ ในการประชุมคณะกรรมการประจำคณะฯ จึงแจ้งที่ประชุมเพื่อรับทราบ

**ที่ประชุมรับทราบ**

**เลิกประชุมเวลา 12.50 น.**

**(นายทองปาน สุนทรารักษ์)**

**กรรมการและเลขานุการที่ประชุมคณะฯ**

**นางสาวอารีย์วรรณ ละม้ายพันธ์**

**นายภาณุพงศ์ ต.ประเสริฐ**

**ผู้ช่วยเลขานุการที่ประชุม**